CELEX: 31999S0353
Language: el
Date: 1999-05-28 00:00:00
Title: 1999/353/ΕΚΑΧ: Αποφαση της Επιτροπής της 28ης Μαΐου 1999 για την περάτωση της διαδικασίας αντιντάμπινγκ σχετικά με τις εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους καταγωγής Σλοβενίας και Νοτίου Αφρικής [κοινοποιηθείσα υπό τον αριθμό Ε(1999) 1383]

Avis juridique important

|

31999S0353

1999/353/ΕΚΑΧ: Αποφαση της Επιτροπής της 28ης Μαΐου 1999 για την περάτωση της διαδικασίας αντιντάμπινγκ σχετικά με τις εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους καταγωγής Σλοβενίας και Νοτίου Αφρικής [κοινοποιηθείσα υπό τον αριθμό Ε(1999) 1383]  

Επίσημη Εφημερίδα αριθ. L 135 της 29/05/1999 σ. 0095 - 0096

ΑΠΟΦΑΣΗ ΤΗΣ ΕΠΙΤΡΟΠΗΣτης 28ης Μαΐου 1999για την περάτωση της διαδικασίας αντιντάμπινγκ σχετικά με τις εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους καταγωγής Σλοβενίας και Νοτίου Αφρικής[κοινοποιηθείσα υπό τον αριθμό Ε(1999) 1383](1999/353/ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,την απόφαση αριθ. 2277/96/ΕΚΑΧ, της Επιτροπής, της 28ης Νοεμβρίου 1996, για την προστασία κατά των εισαγωγών που αποτελούν αντικείμενο ντάμπινγκ εκ μέρους των χωρών μη μελών της Ευρωπαϊκής Κοινότητας Άνθρακα και Χάλυβα(1), και ιδίως το άρθρο 9,Μετά από διαβουλεύσεις με τη συμβουλευτική επιτροπή,Εκτιμώντας:A. ΔΙΑΔΙΚΑΣΙΑ(1) Στις 3 αυγούστου 1998, η Επιτροπή έλαβε καταγγελία στην οποία προβάλλεται ο ισχυρισμός ότι οι εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους καταγωγής Σλοβενίας και Νοτίου Αφρικής αποτελούν αντικείμενο επιζήμιας πρακτικής ντάμπινγκ.(2) Η καταγγελία υποβλήθηκε από την European Confederation of Iron and Steel Industries (Eurofer) εξ ονόματος κοινοτικών παραγωγών που αντιπροσωπεύουν σημαντικό ποσοστό της συνολικής κοινοτικής παραγωγής του εν λόγω προϊόντος σύμφωνα με το άρθρο 4 παράγραφος 1 και το άρθρο 5 παράγραφος 4 της απόφασης αριθ. 2277/96/ΕΚΑΧ (που εφεξής καλείται "βασική απόφαση").(3) Η καταγγελία περιείχε αποδεικτικά στοιεία για πρακτική ντάμπινγκ και προκύπτουσα σημαντική ζημία, που θεωρήθηκε ότι επαρκούν για να δικαιολογήσουν την έναρξη διαδικασίας αντιντάμπινγκ.(4) Η Επιτροπή, μετά από διαβουλεύσεις, άρχισε, με ανακοίνωση που δημοσίευσε στην Επίσημη Εφημερίδα των Ευρωπαϊκών Κοινοτήτων(2), διαδικασία αντιντάμπινγκ σχετικά με τις εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους που κατατάσσονται επί του παρόντος στους κωδικούς ΣΟ 7219 21 10 και 7219 22 10 καταγωγής Σλοβενίας και Νοτίου Αφρικής.(5) Η Επιτροπή ενημέρωσε επίσημα τους παραγωγούς-εξαγωγείς, εισαγωγείς και τις αντιπροσωπευτικές ενώσεις εισαγωγέων ή εξαγωγέων που είναι γνωστό ότι ενέχονται, τους εκπροσώπους των εξαγουσών χωρών και τους καταγγέλλοντες κοινοτικούς παραγωγούς. Τα ενδιαφερόμενα μέρη είχαν την ευκαιρία να γνωστοποιήσουν γραπτά τις απόψεις τους και να ζητήσουν ακρόαση εντός της προθεσμίας που καθορίζει η ανακοίνωση για την έναρξη διαδικασίας.B. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ(6) Με την επιστολή της 4ης Μαρτίου 1999 προς την Επιτροπή, η Eurofer απέσυρε επίσημα την καταγγελία.(7) Σύμφωνα με το άρθρο 9 παράγραφος 1 της βασικής απόφασης, εφόσον ο καταγγέλλων ανακαλεί την καταγγελία του, η διαδικασία μπορεί να περατωθεί εκτός εάν η περάτωση δεν είναι προς το συμφέρον της Κοινότητας.(8) Η Επιτροπή θεώρησε ότι η παρούσα διαδικασία πρέπει να περατωθεί δεδομένου ότι από την έρευνα δεν προέκυψαν στοιχεία που να αποδεικνύουν ότι η εν λόγω περάτωση δεν θα ήταν προς το συμφέρον της Κοινότητας. Τα ενδιαφερόμενα μέρη ενημερώθηκαν σχετικά και είχαν την ευκαιρία να υποβάλουν σχόλια. Δεν υποβλήθηκαν σχόλια που να αναφέρουν ότι η εν λόγω περάτωση δεν θα ήταν προς το συμφέρον της Κοινότητας.(9) Συνεπώς η Επιτροπή συμπεραίνει ότι η διαδικασία αντιντάμπινγκ σχετικά με τις εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους καταγωγής Σλοβενίας και Νοτίου Αφρικής θα πρέπει να περατωθεί χωρίς την επιβολή μέτρων αντιντάμπινγκ,ΑΠΟΦΑΣΙΖΕΙ:Άρθρο μόνοΠερατώνεται η διαδικασία αντιντάμπινγκ σχετικά με τις εισαγωγές στην Κοινότητα ορισμένων ανοξείδωτων χαλυβδοφύλλων μεγάλου πλάτους που κατατάσσονται επί του παρόντος στους κωδικούς ΣΟ 7219 21 10 και 7219 22 10, καταγωγής Σλοβενίας και Νοτίου Αφρικής.Βρυξέλλες, 28 Μαΐου 1999.Για την ΕπιτροπήLeon BRITTANΑντιπρόεδρος(1) ΕΕ L 308 της 29.11.1996, σ. 11.(2) ΕΕ C 289 της 17.9.1998, σ. 12.